Den 20-årige studerende Sabina (det er ikke hendes rigtige navn) stod på Wiens Vestbanegård og ventede på et tog. Sabina læser til skuespiller.

En mand kom hen til hende og tiltalte hende på et fremmed sprog. Imens lod han sin hånd løbe gennem hendes blonde hår – måske fordi der ikke er mange blondiner i hans kulturkreds.

””Forsvind!”, råbte hun, og i første omgang forsvandt han faktisk. Men det var åbenbart kun for at hente forstærkning.

Han kom tilbage med tre andre mænd. Sabine fortæller den østrigske avis Heute, at hun ud fra udseende og sprog vil tro, at de fire mænd er fra Afghanistan.

De tog hendes taske med hendes pung og kreditkort. Så trængte de sig ind på livet af hende og slog hende voldsomt til jorden. Derefter flygtede de.

På hospitalet konstaterede lægerne, at hun havde blodunderløbne slagmærker på kraniet, skulderen, albuen, rygsøjlen og hoften.

”Det går ikke, at du er blondine”

Sabina er fortørnet over, at ingen af de andre på perronen forsøgte at gribe ind. Men først og fremmest er hun chokeret og rasende over den reaktion, hun mødte hos politiet.

”De fortalte mig, at kvinder ikke burde gå alene på gaden efter kl. 20,” siger hun til Heute. De havde også andre ’gode råd’:

”De mente, at det ville være en god idé at give mit blonde hår en anden farve og at gå mindre udfordrende klædt. Indirekte sagde de dermed, at det var min egen skyld – en frækhed!”

Sabina er særlig vred, fordi hun selv har udenlandsk baggrund. Hun er født i Dubai, og hendes far er iraker. ”Men jeg konverterede til kristendommen, lærte tysk og tilpassede mig. Det burde enhver gøre, der kommer hertil.”

Læs også Racisme mod franskmænd – de kalder os “hvide svin”

Hun føjer til: ”Jeg kan ikke se, hvorfor jeg skal holde igen på mig selv.”

En stribe overfald på kvinder

Hun mener, at politiets chokerende råd til hende hænger sammen med, at de skal håndtere et stort antal overgreb. ”De kan knap følge med.”

Sandt er det, at Østrig har oplevet mange overfald på kvinder med asylansøgere som gerningsmænd – herunder en stribe voldtægter og voldtægtsforsøg i den seneste tid.

Natten til onsdag i denne uge dræbte en mand med kenyansk baggrund en tilfældig kvinde på gaden ved at hamre en tung jernstang ind i hovedet på hende (omtalt i Den Korte Avis 5.5.).

I en anden meget omtalt sag er en gambianer mistænkt for mordet på en amerikansk au pair pige i Wien.

Læs også DA: Kommuner kan spare millioner ved færre indvandrere på offentlig forsørgelse

Heute spørger Sabina, hvad hun ville sige til de fire mænd, hvis hun stødte på dem. Hun svarer:

”Ingenting. Men jeg ville gerne sprøjte peberspray i hovedet på dem.”

http://www.heute.at/news/oesterreich/wien/Studentin-am-Westbahnhof-ueberfallen-Keiner-half-mir;art23652,1284102